اختي العزيزة انجي
بما يخص اي سي ام سي بتركيا ما اظن اكو تقديم بصورة مباشرة لان تركيا متسمح احد يبقى على اراضيها من العراقيين اكثر من شهر او لازم ان يبقى متخفي وفي حال اكتشفوا لو طيارة بعد يوم يرجعوا للعراق
اما تقديم فيصير على يو ان الي مقهرها بانقرة ويروح الشخص او العائلة يقدمون اوراقهم ويطلبون اللجوء بعدها الامم المتحدة تمنحهم الحماية ويصيرون لاجئين على الاراضي التركيا ويرحون يسجلون باقرب مركز موجود عليهم وياهم ورقة الامم المتحدة وحتى جوازات تنسحب ومن يحتاجه يقدم طلب وليش يريده حتى يسلموها اله وتنطيهم اليو ان بنفس الايوم موعد للمقابلة الاولى باليو ان نفسها وقد تكون الفترة شهر او مرات اكثر لكن بالوقت الحالي وحسب ما اعرف هي شهر بعد مقابلة الاولى ينتظر الشخص فترة غير معلومة قد تتراوح 6 اشهر لحد ما يتحول للتوطين اي تروح اوراقه للاي سي ام سي وهي تعتمد على القصة او اذا اكو حالة مرضيه لا سامح الله بعدها من يتحول للتوطين يتصلون بي اي سي ام سي ويروح لاسطنبول هل مرة مو انقره وهناك يقابل المقابلة الثانية وبعدها يتنظر على مقابلة الثالثة حتى يتصلون بي وهي طول حدود شهرين الى 3 اشهر واذا كلشي كان عدل وماكو خربطه راح يحصل الموافقة يبقى الفحوصات ودورة تثقيفية وبعدين سفر وهاي جر شهرين في حال حصل الشخص على موافقة الخروجية من سلطات التركية اي امنيات تركيا وليس امريكا
بما يخص مقابلة اليو ان راح يكون سفر او تنقل شخص على حسابة ام اي سي ام سي فتدفع فلوس او تكاليف الرحله طبعا يو ان راح يقومون بتحويل الشخص الى احدى المدن والافضل انو هذا الشخص يتقل حتى لا تتاخر امنياته من تركيا وطبعا تركيا تاخذ غرامات على كل يوم اقامة هناك وهاي لازم يدفعه الشخص اما يدفعه ليكدام او قبل ما يسافر بس بكل الاحوال لازم يدفعه
اتمنى اني وضحتلك الصورة
تحياتي